Maria Sadovska-Barilotti

Maria Karpivna Sadovska-Barilotti, jaiotzez Tobilevytx (; Kamiano-Kostuvate, 1855eko apirilaren 17a – Odesa, 1891ko martxoaren 27a), ukrainar abeslaria (sopranoa) eta antzerki aktorea izan zen.

 Bizitza 
1855eko apirilaren 17an (beste iturri batzuen arabera, apirilaren 9an) jaio zen Kamiano-Kostuvate herrian, Errusiako Inperioan. Mykola Sadovsky, Ivan Karpenko-Kary  eta Panas Saksahanskyren arreba izan zen.

1876an hasi zuen bere antzerki ibilbidea Mykolaiven, errusierazko opereta talde bateko kide gisa. Talde horietako batean, Barilotti italiarra ezagutu zuen eta harekin ezkondu zen. 1883tik aurrera Marko Kropyvnytsky, Mykhailo Starytsky, Mykola Sadovsky eta Panas Saksahanskyren taldeetan antzeztu zuen. 12 urteko eszenatoki-ibilbidean zehar, Natalka Poltavka, Zaporozhets za Dunaiem eta Utoplena operetako emakumezkoen ia paper guztiak interpretatu zituen. Hainbat antzezlan dramatikotan ere paper nagusiak bete zituen.

Sadovska-Barilotti Ukrainako antzerkiaren historian sartu zen 1870eko eta 1880ko hamarkadetao opera eta opereta abeslari bikainenetako bat bezala.

1891ko martxoaren 27an hil zen Odesan, eta Jelysavetgraden (gaur egun Kropyvnytsky) lurperatuta dago.

 Iruditegia 

 Erreferentziak 

 Kanpo estekak 

Kategoria:Ukrainako abeslariak
Kategoria:Opera abeslariak
Kategoria:Sopranoak
Kategoria:XIX. mendeko abeslariak
Kategoria:Ukrainako emakume aktoreak
Kategoria:Antzerki aktoreak
Kategoria:Odesan hildakoak